Vanagi (Upmalas pagasts)
Vanagi (arī Vonogi) ir ciems Preiļu novada Upmalas pagastā, Izvietojies pagasta ziemeļrietumos Dubnas labajā krastā 14 km no pagasta centra Vecvārkavas un 187 km no Rīgas. Apdzīvotā vieta izaugusi padomju gados kā kolhoza «Vanagi» ciemats. Vanagos līdz 2012. gadam atradās pamatskola. Ir bibliotēka, veikals. Vanagu katoļu baznīca ir vietējas nozīmes arhitektūras piemineklis.